FIVB Liga kan mga Nasyon sa Pambabaying Volleyball

An FIVB Liga kan mga Nasyon sa Pambabaying Volleyball (Ingles: FIVB Volleyball Women's Nations League) iyo an taonan na internasyonal na kompetisyon sa volleyball na binabalihan kan mga babaying senyor sa nasyonal na koponan na miyembro kan Fédération Internationale de Volleyball (FIVB), an panglobong hawak na namamahala sa volleyball. Nangyari an enot na torneo kaidtong sa pag-ultanan kan Mayo asin Hunyo 2018, na an finals nangyari sa Nanjing, Tsina. Nanggana an Estados Unidos sa inaugural edisyon, dinaog an Turkey sa finals.

Kaidtong Hulyo 2018, inanunsyo kan FIVB na an Tsina an masunod na mahost kan tulong edidyon kan pambabaying Volleyball Nations League Finals, poon sa 2019–2021‌, alagad kan Marso 13, 2020 nagdesisyon an FIVB na i-postpone an Nations League sagkod na pagkatapos kan 2020 Summer Olympics huli sa pandemya nin COVID-19. Sa huri, kinansela kan FIVB an edisyon 2020 asin kinompirma na an  Italya an mahost kan huring kabtang 2021 VNL.

Inanunsyo kaidtong Oktobre 2017 an paglikha kan torneo (kadungan an pag-anunsyo kan Challenger Cup) bilang sarong joint project sa pag-ultanan kan FIVB, an IMG asin kan 21 nasyonal na pederasyon. Rinibayan kan Nations League an World Grand Prix, sarong dating taonan na pambabaying internasyonal na event na nagdadalagan sa pag-ultanan kan 1990 asin 2017.

An katampad na torneo para sa mga pambabaying nasyonal na koponan iyo an FIVB Liga kan mga Nasyon sa Panlalaking Volleyball.

Toltolan